b'\n_START_ARTICLE_\nPeti evangelij\n_START_SECTION_\nPrvi spev: Tesar Jo\xc5\xbeef\n_START_PARAGRAPH_\nJo\xc5\xbeef je vzgojen v duhu, da je kraljevske, Davidove krvi. Kljub temu kmalu spozna bedo sveta in se za\xc4\x8dne pre\xc5\xbeivljati s tesarjenjem. Edina dedi\xc5\xa1\xc4\x8dina, ki so mu jo zapustili predniki, je dragocena pi\xc5\xa1\xc4\x8dal. Ta pi\xc5\xa1\xc4\x8dal mu re\xc5\xa1i \xc5\xbeivljenje, ko je ranjen v bojih z Rimljani. Mlada Marija spozna, da je po \xc4\x8dude\xc5\xbeu zanosila. To zaupala materi, ki jo s skromno balo po\xc5\xa1lje v svet iskat o\xc4\x8deta svojemu \xc5\xa1e nerojenemu otroku. Ob Jordanu sre\xc4\x8da Jo\xc5\xbeefa, s katerim se poro\xc4\x8dita v Nazaretu.\n_START_SECTION_\nDrugi spev: Betlehem\n_START_PARAGRAPH_\nOstarela teta Lizabeta v tem \xc4\x8dasu \xc4\x8dude\xc5\xbeno zanosi. Njen mo\xc5\xbe Caharija ne verjame v \xc4\x8dude\xc5\xbe, zato ga Bog kaznuje tako, da mu vzame dar govora. V Jeruzalemu poteka popis prebivalcev, ki ga je ukazal cesar Avgust. Tudi Marija in Jo\xc5\xbeef se morata popisati. Ko proti ve\xc4\x8deru dospeta v Betlehem, je v mestu huda gne\xc4\x8da. Ker ne najdeta preno\xc4\x8di\xc5\xa1\xc4\x8da, se zate\xc4\x8deta k pastirjem v votlino. Tam Marija rodi Jezusa, kateremu se pridejo poklonit trije kralji. Obdarijo ga s kadilom, oljem in zlatom. Modrijani povejo, da se je rodil kralj.\n_START_SECTION_\nTretji spev: Egipt\n_START_PARAGRAPH_\nV templju opravijo vse obrede, ki jih judovska vera zahteva ob rojstvu otroka. Tam je tudi sve\xc4\x8denik Simeon, ki je sre\xc4\x8den do\xc4\x8dakal Jezusovo rojstvo. Mariji napove, da bo z me\xc4\x8dem presunjena njena du\xc5\xa1a. Kralj Herod od modrih izve za rojstvo odre\xc5\xa1enika. Odlo\xc4\x8di se, da ga bo pokon\xc4\x8dal. Vendar pa Jo\xc5\xbeefa na nevarnost v spanju opozori angel, zato dru\xc5\xbeina pobegne v Egipt. Tam Jo\xc5\xbeef dru\xc5\xbeino pre\xc5\xbeivlja s tesarjenjem. Ko je spet varno, se vrnejo v Nazaret.\n_START_SECTION_\n\xc4\x8cetrti spev: Nazaret\n_START_PARAGRAPH_\nV Nazaretu Jo\xc5\xbeef spet za\xc4\x8dne tesariti. Ima veliko dela, saj mimo potujejo \xc5\xa1tevilne karavane. Nazare\xc4\x8dani ostarelega tesarja in njegovo mlado \xc5\xbeeno obrekujejo. Jezus zato naprosi roj \xc4\x8debel, naj obrekljivce opikajo. Mladi Jezus odra\xc5\xa1\xc4\x8da in se vse bolj zaveda, da je njegov o\xc4\x8de Bog.\n_START_SECTION_\nPeti spev: O\xc4\x8de\n_START_PARAGRAPH_\nV velikono\xc4\x8dnem \xc4\x8dasu se odpravi Jo\xc5\xbeefova dru\xc5\xbeina v Jeruzalem. Na poti domov Jo\xc5\xbeef in Marija pogre\xc5\xa1ita Jezusa. Ostal je v Jeruzalemu. Tam ga najdeta v templju, ko modruje z velikimi duhovniki. Na poti domov jih spremlja nevihta, pred katero se z dvema razbojnikoma zate\xc4\x8dejo v votlino. Jo\xc5\xbeef se prehladi in si ne opomore ve\xc4\x8d. Preden umre napove Jezusu, da bo zani\xc4\x8devan od tistih, ki ga zdaj kli\xc4\x8dejo\xc2\xa0\xc2\xbbGospod\xc2\xab.\n_START_SECTION_\n\xc5\xa0esti spev: Mladi tesar\n_START_PARAGRAPH_\nPo Jo\xc5\xbeefovi smrti Jezus \xc5\xa1e naprej sam tesari. K Mariji se preseli tudi Keopova vdova z otroki. Jezusa preprosti ljudje spoznavajo po vsej palestinski de\xc5\xbeeli. Neko\xc4\x8d mlada dekleta kamen\xc4\x8dkajo, da bi si pri\xc4\x8darala \xc5\xbeenina. Mlada Marija Magdalena se zaobljubi, da bo \xc5\xbeivljenje posvetila tistemu, ki bo prvi pri\xc5\xa1el mimo. Pride Jezus. Magdalena svojo obljubo zataji in postane gostilni\xc4\x8darka v neki kr\xc4\x8dmi. Ko se Jezus neko\xc4\x8d sprehaja po gozdu, sre\xc4\x8da mladega ribi\xc4\x8da Simona Kepa. Ta mu pripoveduje o svojih prijateljih: Jude\xc5\xbeu iz Kerjota, Andreju, Jakobu in Janezu. Z njimi Jezus ve\xc4\x8dkrat hodi na ribolov in skrbi za Kleopovo vdovo in otroke.\n_START_SECTION_\nSedmi spev: Sin \xc4\x8dlovekov\n_START_PARAGRAPH_\nV Jezusovi domovini pre\xc5\xbeivljajo hude \xc4\x8dase. Rimski oblastniki izkori\xc5\xa1\xc4\x8dajo in ropajo revno ljudstvo, vse ve\xc4\x8d je pijancev in razbojnikov. Jezus in Simon postajata vse bolj zaupna prijatelja. Skupaj pre\xc5\xbeivljata \xc4\x8das, se pogovarjata in razpravljata.\n_START_SECTION_\nOsmi spev: Trije obiski\n_START_PARAGRAPH_\nOdkar je Magdalena to\xc4\x8dajka pri kr\xc4\x8dmarju Lugaferju v Kani, ima le-ta veliko prometa. Neko\xc4\x8d v Kano pride kraljevska karavana. Kralj Ga\xc5\xa1per vpra\xc5\xa1a po Jezusu. Lugafer ponj po\xc5\xa1lje Magdaleno. Jezusa ne najde doma, saj je \xc5\xa1el v Kano po drugi poti, kjer se je sre\xc4\x8dal s kraljem. Magdalena se pogovarja z Marijo. Stari kralj Ga\xc5\xa1per Jezusu bere prero\xc5\xa1ka pisma o prihodu odre\xc5\xa1enika. Medtem ko z Jezusom ve\xc4\x8derjata, stari Lugafer Magdaleno proda arabskemu beduinu.\n_START_SECTION_\nDeveti spev: Mati Marija\n_START_PARAGRAPH_\nJezus se ne vrne domov. Marija sprva misli, da gre za sinove mladostni\xc5\xa1ke muhe. Kleopini otroci ji pomagajo, saj je tudi Jezus pomagal njihovi materi, ko ji je bilo najte\xc5\xbeje. Neko\xc4\x8d Marijo obi\xc5\xa1\xc4\x8de Elizabetin sin Janez. Spat ga napoti v Jezusovo sobo. Pono\xc4\x8di Janeza v spanju nagovori skrivnosten glas. Tudi Mariji se prikazuje trpe\xc4\x8d obrat, sli\xc5\xa1i hrumenje mno\xc5\xbeic. Kleopina vdova ima spred smrtjo vizijo z Marijo v nebesih in malim Jezusu v njenem naro\xc4\x8dju. Nekega dne se pred Marijino hi\xc5\xa1i ustavi ko\xc4\x8dija. V njej je mlada Marija Magdalena, ki je postala gre\xc5\xa1na ljubica bogata\xc5\xa1ev. Pred hi\xc5\xa1o se nesre\xc4\x8dna razjoka. Marijo obi\xc5\xa1\xc4\x8de Simon Kepa in ji pripoveduje o Jezusu, ki \xc5\xbeivi v pu\xc5\xa1\xc4\x8davi v so\xc5\xbeitju z divjimi zvermi. S svojim pripovedovanjem Mariji povrne upanje. Jezus se nazadnje res vrne, toda z Marijo sta si kot tujca.\n_START_SECTION_\nDeseti spev: Janez Krstnik\n_START_PARAGRAPH_\nElizabetin sin Janez po materini smrti odide \xc5\xbeivet v pu\xc5\xa1\xc4\x8davo. Ob Jordanu za\xc4\x8dne kr\xc5\xa1\xc4\x8devati. Z zakramentom krsta se ljudje o\xc4\x8distijo svojih grehov. Janez izve, da Jezus dela \xc4\x8dude\xc5\xbee in da proti njemu spletkarijo farizeji. Ko kr\xc5\xa1\xc4\x8duje dva Rimljana iz Celeje, mu pridejo povedat, da prihaja Elija. Krsti tudi njega. Obsoja vladarja Heroda, ki gre\xc5\xa1i z \xc5\xbeeno svojega brata, materjo lepe Salome, v katero je zaljubljen. Kralj ga da iz ma\xc5\xa1\xc4\x8devanja zapreti. Na Herodov rojstni dan Saloma tako lepo ple\xc5\xa1e, da jo Herod \xc5\xbeeli nagraditi. Saloma si za\xc5\xbeeli, da bi izpustili Janeza Krstnika, saj ga tudi ona ljubi. Njeno \xc5\xbeeljo dopolni njena mati Herodiada, ki zahteva Janezovo glavo.\n_START_SECTION_\nEnajsti spev: \xc4\x8calarni genij\n_START_PARAGRAPH_\nNa gori pri mestu Jerihi sameva demon - \xc4\x8dalarni genij. Po\xc4\x8duti se nesre\xc4\x8dnega in razdvojenega. Ugajajo mu grehi ljudi, zato sku\xc5\xa1a Jezusa na zadnji dan njegovega \xc5\xa1tiridesetdnevnega posta nagovoriti, da bi gre\xc5\xa1il. Sledi dialog med demonom in Jezusom, v katerem je zajeto osrednje idejno sporo\xc4\x8dilo pesnitve.\n_START_SECTION_\nDvanajsti spev: Svatba v Kani Galilejski\n_START_PARAGRAPH_\nNajmlaj\xc5\xa1o Kleopino h\xc4\x8der vzgoji bogato ostarelo dekle v Kani. Na njeno svatbo povabijo veliko ljudi. Prideta tudi dva razbojnika, Ludora in Sibrus, ter Marija Magdalena. Ker razbojnika pokradeta gostom nekaj stvari, pride do prepira. Ravno v tem \xc4\x8dasu dospeta tudi Marija in Jezus. Prepir v hipu potihne in gostija se nadaljuje. Kmalu pa zmanjka vina. Jezus naredi svoj prvi \xc4\x8dude\xc5\xbe: vodo spremeni v vino.'